Datum: 14. 8. 2019

Spoštovani,

posredujemo vam odgovore na vprašanja gospodarskih subjektov za javno naročilo »ODVAJANJE IN ČIŠČENJE ODPADNE VODE NA OBMOČJU VODONOSNIKA LJUBLJANSKEGA POLJA – DEL 3: DOGRADITEV JAVNE KANALIZACIJE V AGLOMERACIJAH NAD 2000 PE V MOL: OBMOČJA ŠT. 3, 9, 13 1. DEL, 14 1. DEL, 18, 20, 21, 23, 24, 25, 26 1. DEL, 31, 37 in 38«, ki smo jih prejeli preko Portala javnih naročil.

VPRAŠANJE:

Naročnika pozivamo, da iz referenčnega pogoja 11.4.4 izbriše sledeče zahteve za vodjo gradnje:
- 1 vakumska postaja
- 2 km javne vakuumske kanalizacije premera enakega ali večjega od 110 mm z vakuumskimi
priključnimi jaški
Dela se namreč nanašajo izključno na vodjo del za strojna dela, kar pa glede naravo razpisa vodja gradnje ne more biti strojni inženir ampak gradbeni inženir.

Prosim če naredite čistopis vaših navodil, saj s prepisovanjem Gradbenega zakona v vaša navodila povzročate samo zmedo, kot ste opazili že sami, da ponudniki niso več zmožni brati vaših navodil. Zakon je samostojni dokument, ki ga znamo ponudniki brati sami, vi pa se posvetite pisanju navodil, za kar ste tudi plačani od države. Zahteve za vodjo gradnje se v vaših balastnih navodilih kar izgubijo. TO NI VEČ BERLJIVO. IZLOČITE PREPISAN TEKST IZ GRADBENEGA ZAKONA, ker ga vsi poznamo, pa se posvetite raje svojemu strokovnemu delu. Jasno navedite od ponudnikov kaj želite. Brez ovinkarjenja. Če ne veste kako se pišejo navodila, poglejte razpisne pogoje DARS-a ali DRSI-ja.

ODGOVOR:

Naročnik določa reference izključno za vodjo gradnje (pogoj 11.4.4), za ostale vodje del referenc ni zahtevanih. Skladno z ustaljeno prakso Državne revizijske komisije je referenca po svoji naravi dokazilo, da je subjekt sposoben izvesti javno naročilo v zahtevanem obsegu in kvaliteti, saj z njo dokazuje, da je v preteklosti primerljiva dela že uspešno opravil. Na podlagi dejstva, da je subjekt (vsaj) enkrat že uspešno izvedel primerljiva dela, je mogoče sklepati, da ima ustrezno znanje in izkušnje, potrebno za izvedbo celotnega posla, ki je predmet javnega naročila. Z določitvijo referenčnih pogojev za vodjo gradnje želi naročnik zagotoviti, da bodo razpisana dela izvedena uspešno.

Naročnik želi, da je subjekt, ki je zainteresiran za predmetno javno naročilo gradnje, seznanjen z veljavno zakonodajo področja, s katerega je javno naročilo, to pomeni tudi Gradbenim zakonom (Gradbeni zakon, Uradni list. št. 61/17, v nadaljnjem besedilu GZ). Naročnik bo na spletni strani <https://www.jhl.si/javna-narocila-iz-podjetij> objavil popravek Poglavja 1: NAVODILA PONUDNIKOM ZA IZDELAVO PONUDBE, v katerem so spremembe označene rumeno.

VPRAŠANJE:

Spoštovani, prosimo da na vprašanje odgovarjate v celoti. Dne 01.08.2019 ob 08:38 ste objavili vprašanje in odgovor:

VPRAŠANJE
Spoštovani, v predračunu se večkrat pojavi postavka: "1309 - Izvedba zaščitnih arheoloških raziskav in arheološki nadzor v času izgradnje kanalizacije. Obračun po dejanskih stroških izvajalca arheoloških del." Enota mere te postavke je ura. Prosimo za pojasnilo kako naj nudimo oziroma sploh kalkuliramo to postavko glede na to, da je navedeno da se bo plačevala po dejanskih stroških? Kakšne manipulativne stroške in stroške garancij in zavarovanj bo naročnik priznal na te dejanske stroške? Najbolj smiselno je, da investitor za te postavke fiksira ceno in vsem ponudnikom omogoči enako izhodišče.

ODGOVOR
Urno postavko se lahko pridobi pri izvajalcih arheološkega nadzora.

Prosimo, da jasno odgovorite na vsa zastavljena vprašanja. Z opisom postavke zahtevate izdelavo arheoloških raziskav in nadzor, kar je velika razlika. Prosimo, da objasnite kaj je mišljeno z plačilom po dejanskih stroških in zakaj enota mere teh postavk ne ustreza opisuj. Kakšne manipulativne stroške in stroške garancij in zavarovanj bo naročnik priznal na te dejanske stroške?

ODGOVOR:

Postavka se nanaša na celovit obseg del in stroškov za izvedbo arheološkega nadzora, potrebnega ob gradnji kanalizacije na zaščitenih območjih. Ponudnik vrednost urne postavke za celovit obseg del lahko pridobi pri izvajalcih, ki so s strani MK pooblaščeni za izvedbo predhodnih arheoloških izkopavanj (v sklop katerih sodi tudi arheološki nadzor), predvidena ocena porabe števila ur (količina) pa je že vpisana v popis del pri območjih, za katera velja ta postavka. Oblikovanje končne cene za urno postavko za izvedbo arheološkega nadzora ob gradnji je stvar ponudnika. Obračun vseh razpisanih del se izvaja po sistemu »enota/mere« in dejansko izvedenih količin, priznanih s strani nadzornika.

VPRAŠANJE:

Naročnika prosimo, da za vodjo del postavi milejše zahteve glede referenc. Dovolj je, če ima vodja del reference samo iz javne kanalizacije.

ODGOVOR:

Naročnik določa reference izključno za vodjo gradnje (pogoj 11.4.4), za ostale vodje del referenc ni zahtevanih. Skladno z ustaljeno prakso Državne revizijske komisije je referenca po svoji naravi dokazilo, da je subjekt sposoben izvesti javno naročilo v zahtevanem obsegu in kvaliteti, saj z njo dokazuje, da je v preteklosti primerljiva dela že uspešno opravil. Na podlagi dejstva, da je subjekt (vsaj) enkrat že uspešno izvedel primerljiva dela, je mogoče sklepati, da ima ustrezno znanje in izkušnje, potrebno za izvedbo celotnega posla, ki je predmet javnega naročila. Z določitvijo referenčnih pogojev za vodjo gradnje želi naročnik zagotoviti, da bodo razpisana dela izvedena uspešno.

VPRAŠANJE:

Pozdravljeni, pozivamo naročnika, da omogoči, da se referenčni pogoj za Vodjo Gradnje izkaže z referenco, ki izkazuje gradnjo 15 km javne kanalizacije premera enakega ali večjega od 250 mm, od tega vsaj 1 projekt, daljši od 3 km in 2 javni kanalizacijski črpališči ter cesto v zahtevani dolžini z Vodjo Gradnje, ki je najmanj diplomirani inženirj gradbeništva, ki glede na določbe GZ pri teh delih prevladuje. Za del, ki se nanaša na izvedbo vakuumske kanalizacije in vakuumskega črpališča pa s strojnim inženirjem, ki glede na določbe GZ pri temu delu prevladuje. To se pravi, da pogoj za Vodjo Gradnje izpolnjujemo z dvema osebama.

Obstoječ pogoj tudi sicer omejuje konkurenco na samo en gospodarski subjekt, zaradi česar bi naročnik, če ne želi ponudniku omogočiti nerazumno visokega monopolnega dobička, moral biti že sam zainteresiran popraviti besedilo referenčnih pogojev. Vztrajanje naročnika pri obstoječih pogojih bomo razumeli kot zlorabo sistema javnega naročanja, katerega cilj ni racionalno izvajanje javnih naročil, ampak sistemsko omogočanje dobičkov točno določenemu ponudniku.

Naročnika pozivamo, da k proučitvi vseh zgoraj navedenih pozivov pristopi resno in s tem omogoči konkurenco v predmetnem postopku. V nasprotnem primeru bomo z zahtevkom za revizijo, kot tudi z drugimi pravnimi sredstvi (obvestilo občinskemu svetu, Računskemu sodišču RS, KPK,) izpodbijali ravnanja naročnika.

ODGOVOR:

Naročnik je pogoj za vodjo gradnje oblikoval skladno z določili Gradbenega zakona. Vodja gradnje skladno z Gradbenim zakonom odgovarja za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodenje gradbišča. Zaradi navedenega naročnik zahteva, da ima vodja gradnje reference pri izvedbi podobnih projektov. Skladno z ustaljeno prakso Državne revizijske komisije je referenca po svoji naravi dokazilo, da je subjekt sposoben izvesti javno naročilo v zahtevanem obsegu in kvaliteti, saj z njo dokazuje, da je v preteklosti primerljiva dela že uspešno opravil. Na podlagi dejstva, da je subjekt (vsaj) enkrat že uspešno izvedel primerljiva dela, je mogoče sklepati, da ima ustrezno znanje in izkušnje, potrebno za izvedbo celotnega posla, ki je predmet javnega naročila. Z določitvijo referenčnih pogojev za vodjo gradnje želi naročnik zagotoviti, da bodo razpisana dela izvedena uspešno.

VPRAŠANJE:

Spoštovani, glede na 8. in 9. člen Pogodbe in nadalje določbe v posebnih pogojih pogodbe je določeno, da mora Izvajalec oz. v primeru skupne ponudbe, vodilni partner predložiti garancijo za dobro izvedbo in garancijo za odpravo napak ter garancijo za vračilo zadržanega zneska. Glede na vrednosti teh garancij in njihovo trajanje so ta določila zelo konkurenčno omejujoča. Upoštevaje neomejeno solidarno odgovornost vseh partnerjev skupne ponudbe do naročnika, glede na višino (vrednost) garancij, naročnika pozivamo, da sprejme skupno (sestavljeno) garancijo partnerjev v skupni višini, ki je zahtevana v razpisni dokumentaciji, tako da vsak od partnerjev predloži garancijo v vrednosti 5% od svojega dela pogodbene vrednosti. Prav tako je rok za predložitev v 15. dneh od podpisa pogodbe prekratek glede na trajanje bančnih postopkov pred samo izdajo garancije. Naročnika pozivamo, da s sprejetjem predloga omogoči večjo konkurenčnost pri oddaji ponudb in podaljša rok za predložitev zahtevanih garancij.

ODGOVOR:

Naročnik ne bo spreminjal pogojev, vezanih na predložitev zahtevanih garancij.

VPRAŠANJE:

Resno vas pozivamo, da dovolite izpolnjevanje glede kadra z dvema vodjema del.
1x vodja del, ki je sodeloval pri izgradnji, rekonstrukciji, nadomestne gradnje:
- 10 km javne kanalizacije, od tega vsaj en projekt ne daljši od 3 km,
- 2 javna kanalizacijska črpališča za komunalno odpadno vodo,
- 500 m tlačnega voda
- državne ali lokalne ceste v dolžini vsaj 1000m
in
1x vodja del, ki je sodeloval pri izgradnji, rekonstrukciji, nadomestne gradnje:
- 1 vakuumske postaje,
2 km javne vakuumske kanalizacije premera enakega ali večjega od 110 mm z vakuumskimi priključnimi jaški.

Če hočete dobiti več kot eno ali dve ponudbi in si s tem zagotovite konkurenčnost javnega razpisa.

ODGOVOR:

Naročnik je pogoj za vodjo gradnje oblikoval skladno z določili Gradbenega zakona. Vodja gradnje skladno z Gradbenim zakonom odgovarja za uskladitev del na gradbišču, za skladnost izvajanja del s projektno dokumentacijo, za varnost in zdravje pri delu na gradbišču in vodenje gradbišča. Zaradi navedenega naročnik zahteva, da ima vodja gradnje reference pri izvedbi podobnih projektov. Skladno z ustaljeno prakso Državne revizijske komisije je referenca po svoji naravi dokazilo, da je subjekt sposoben izvesti javno naročilo v zahtevanem obsegu in kvaliteti, saj z njo dokazuje, da je v preteklosti primerljiva dela že uspešno opravil. Na podlagi dejstva, da je subjekt (vsaj) enkrat že uspešno izvedel primerljiva dela, je mogoče sklepati, da ima ustrezno znanje in izkušnje, potrebno za izvedbo celotnega posla, ki je predmet javnega naročila. Z določitvijo referenčnih pogojev za vodjo gradnje želi naročnik zagotoviti, da bodo razpisana dela izvedena uspešno.

VPRAŠANJE:

Pozdravljeni, že na več drugih razpisih je bilo ugotovljeno, da FIDIC pogodba v kateri je običajno, da obstoja minimalna vrednost začasne situacije ni v skladu z davčno zakonodajo. Naročniku svetujemo, da to umakne.

ODGOVOR:

Naročnik umika navedbo minimalnega zneska Potrdil o vmesnem plačilu v Dodatku k Ponudbi. Naročnik bo na spletni strani <https://www.jhl.si/javna-narocila-iz-podjetij> objavil popravek Poglavja 1: NAVODILA PONUDNIKOM ZA IZDELAVO PONUDBE, v katerem so spremembe označene rumeno.

Lepo pozdravljeni!

JAVNI HOLDING Ljubljana, d.o.o.

Sektor za javna naročila